VALIKKURSUSE KURSUSEPASS
	Kursuse nimetus
	Rännak Narva keelemaastikul

	Kursuse maht
	20 tundi (20 x 70 minutit, sh iseseisev töö)

	Kursuse juhendaja
	Maria Rüster- NERGi soome keele ja rootsi keele õpetaja

	Eesmärgid
	Kursusega taotletakse, et õpilane: 
•	Viib end kurssi Narva keelelise mitmekesisusega läbi aegade; 
•	On teadlik Narva linnas ja selle lähiümbruses elanud ja elavate rahvaste käekäigust;
•	Tunneb kõige olulisemaid perioode Narva ajaloos, oskab nimetada nendega seotud paikasid oskab neist (lühidalt) ka ise rääkida;
•	Oskab nimetada erinevaid Narva asutusi, mis tegelevad keele ja kultuuri edendamise ja mälu säilitamisega;
•	On omandanud (lisa)teadmisi Narva ja selle ajaloo kohta ning suudab oma (kodu)linna teise nurga alt mõtestada ning seeläbi uut väärtust otsida; 
•	Võtab tundidest aktiivselt osa, järgides seejuures ka õpetaja ning kaasõpilastega sõlmitud kokkuleppeid.


	Kursuse lühikirjeldus
	Kursuse eesmärgid avardavad õpilase silmaringi, aidates mõtestada Narva keelelist, kultuurilist ja ajaloolist tausta ning seda ka individuaalsel tasandil, st nähes omaenese rolli Narva ajaloos. Kursuse jooksul läbitud teemad toetavad ka õppeainete vahelist lõimingut ning õppetöö toimub ka klassiruumist väljaspool, et toetada õpilase ajaplaneerimis- ja algatusvõimet, mõtteaktiivsust ning läbivate teemade omandamist ka teistes keskkondades.

Selle kursuse teemade loetelu: 
· Narvas kõneldud ja kõneldavate keelte olemus (tüpoloogia);
· Olukord tänapäeval, sh mitmekeelsed tekstid linnapildis ja üleminek eestikeelsele õppele;
· Narva lähiminevik, vene keele ja kultuuri pärand;
· Linn I ja II maailmasõja aegu;
· Saksakeelne eliit ja linna õitseaeg;
· Narva (lahing) kui Rootsi riigi sümbol;
· Ingerisoomlaste tulek ja teised väiksemad soome-ugri rahvad;

Vastavalt õpetaja otsusele ning õpilaste vajadustest lähtuvalt võib kursuse sisu ja selle järjestus muutuda. Sellisel juhul läbitakse kursusepassi ettenähtud teemad sama nädala jooksul, kuid võimalike muudatustega esmases ajakavas.

	Õpitulemused
	Ainekursuse läbinud õpilane 
· Oskab nimetada Narvas kõneldud keeli ja siin elanud rahvaid ning seda, mis on neile iseloomulik; 
· On teadlik Narva linna rollist ajaloo vältel ning sellest, kuidas erinevad rahvad, keeled ja kultuurid on mõjutanud linna (ja ka vastupidi).
· Oskab esitada teemakohaseid küsimusi keelest, kultuurist ja ajaloost, neile sisukalt vastata ja teemadel lähemalt diskuteerida;
· Oskab linnapildis erinevaid keeli märgata (nt reklaamsiltidel, teadetahvlitel) ning seletada ja analüüsida nende olemasolu põhjuseid ja tagamaid;
· Oskab nii esitada kui ka kirjutada teemakohast teksti ning koostada sarnaste tekstide põhjal ka küsimusi;
· Osaleb aktiivselt teadmiste omandamisel ning otsib selleks võimalusi ka iseseisvalt;
· Kasutab tundides saadud teadmisi loovalt ja teadlikult ka omaenda identiteedi konstueerimisel.


	Kursuse lõpptulemuse kujunemine

	Kursust hinnatakse arvestatud/mittearvestatud skaalal. Kursus juhindub Narva Eesti Gümnaasiumi hindamisjuhendist.



	Õppematerjal
	Valikkursus põhineb õppekäikude ning õpetaja valitud ja koostatud materjalidel. Mittelõplik loetelu õppekäikudest: Eesti keele maja/Integratsiooni SA, Narva muuseum, Narva Aleksandri kirik, raekoda, TÜ Narva Kolledž, Ingeri maja, Vanhan Narvan kävelykierros, mitmekeelsed mälestusmärgid





